JohanHeinsen/ENO huggingface dataset:
Viborger Samler, 1834-09-26
Som Følge af Bestemmelse under Skiftet efter afgangne Møller Niels Christensen Juul og Vedkommendes Begjæring, blive efternævnte Boet tilhørende Eiendomme, nemlig: en Vandmølle, Bierre Mølle kaldet, i Tøndering Sogn, staaende for Mølleskylds Hartkorn 6 Tdr. 7 Skpr. 1 Fdkr. med iværende Qværn og tilliggende Jord af Hartkorn 3 Tdr. 1 Skp., samt en ved Møllen beliggende Avlsgaard med tilliggende Bygninger og Jord af Hartkorn: 2 Tdr. 2 Skpr. 3 Fdkr., saa og det nævnte Hartkorns Anpart Konge- og KirkeKorn Tiende og Kirke-Qvæg-Tiende, samt et Stykke umatriculeret Eng, stillede til Bortsalg ved een Auction som afholdes paa Raadstuen i Skive Tirsdagen den 14de October førstkommende Formiddag Kl. 10. Conditionerne, blandt hvilke, at endeel af Kjøbesummen, vil kunne forblive indestaaende i Eiendommen, erfares ved Auctionen, hvor de Lysthavende indbydes at møde. Salling Herreders Contoir i Skive den 22de September 1834. Rosenstand.
Viborger Samler, 1834-09-26
Proclama. Creditorer i Dødsboet efter Aftægtsmand, forhenværende Skovrider, Anders Sandberg i Løvskal indkaldes til inden 12 Ugers Forløb at anmelde og bevise Deres Fordringer. Middelsom og Sønderlyng Herredsfogderi. Viborg den 22de Septbr. 1834. Rod.
Viborger Samler, 1834-09-26
Aveste Post-Efterretninger.
Viborger Samler, 1834-09-26
Spanien. Forslaget til Erklæringen af Spaniernes Rettigheder er trængt igjennem i Procuradorernes Kammer; i de sidste Dage var Ministrenes Modstand meget svagere; dog taler man stærkt om en Ministerforandring. - Finantscommitteen har nu omsider indgivet sin Beretning til Kammeret; der andrages paa Stadfæstelsen af Corteslaanene og Forkastelsen af de sildigere Laan under den absolut Regjering. - Beretningerne fra Grændsen lyde just ikke gunstigt for Dronningens Sag. Ved Viana synes Zumalacarrequis Tropper at have tilfægtet sig Fordeele. Ogsaa paastod man atter, at Brigadeer Villareal var gaaet over Ebro, for med tre Batailloner at trænge frem til Siguenza, i hvis Nærhed 800 Jnsurgenter under Merino skulle befinde sig. Jfølge legitimistiske Blade havde Prætendenten stiftet en Legitimitetsorden og udnævnt Zumalacarrequi til Stormester; fremdeles har han bekræftet alle militaire og civile Embedsmænd, der ere udvandrede, for ei at anerkjende Dronningen, i deres Poster. Man forsikkrer, at Don Carlos har sendt en opfanget Skrivelse fra General Ha rispe til Rodil i Original til Keiser Nicolaus og Copier til Wien og Berlin. Frygtelige Grusomheder udøves paa begge Sider. Staden Aspeitia er afbrændt, man veed ikke af hvilket af Partierne.
Viborger Samler, 1834-09-26
Blandet. D. Pedros Befindende skal være høist betænkeligt. Marschal Gerard er saa vel, at han atter har indfundet sig i Conseilet. – Et Skib skal være afsendt fra Toulon for at kalde den saakaldte levantiske Escadre tilbage. – Den tyrkiske Gesandt er ankommen til Paris. - J St. Petersborg indviedes den 11te Sept. Alexanderstøtten med største Høitidelighed. - Times melde, at en alvorlig Opstand er udbrudt i Grækenland. – Der skal endnu herske stor Gjæring i Syrien og Porten begynder paa ny at ruste sig. - Pesten griber meere og meere om sig i Constantinopel. – Don Carlos's Gemalinde begravedes den 16de September med stor Høitidelighed i det catholske Capel i Gosport. – Fra Jrland høres atter og store Voldsomheder paa det flade Land. – Den officielle Diario di Roma melder: "Den 4de Septbr. om Morgenen indtraf Hs. Majestæt, Don Miguel 1 hertil fra Mailand. Den følgende Morgen begav han sig til Quirinalpalladset, for at aflægge Hs. Hellighed et Besøg, og modtoges af denne med den ham skyldige Agtelse.
Viborger Samler, 1834-09-26
Jndenlandsk
Viborger Samler, 1834-09-26
Kjøbenhavn den 22de September. Uagtet vort Fædreland hidtil lykkelig har undgaaet de voldsomme Rystelser, som, under de sidste Aars Reformer og, vistnok stundom vildledede, Stræben efter Folke-Emancipation, have hjemsøgt flere af Europas Lande, synes det i den sidste Tid, idetmindste inddirecte, at blive draget med ind i de beklagelige Følger af samme, idet at der, fra vedkommende Regierings Side, hertil er indløbet Reqvisitioner om Udlevering af nogle Flygtninger, der, forfulgte for Mistanke om politiske Forseelser, have troet at finde et sikkert Asyl under vor Regjerings milde Scepter og hos den danske Gjæstfrihed. Ligesom imidlertid denne Udlevering endnu ikke har fundet Sted, saaledes tør man ogsaa holde sig overbeviist om, at den ikkun vil skee i det Tilfælde, at de bestaaende Tractater imellem vor og vedkommende Regjering uomgjængeligen fordre det, og at i modsat Fald hine Forfulgte ikke ville see den Tillid skuffet, de have sat til vor Regjering og til det danske Folk. (Kbhp.)
Viborger Samler, 1834-09-26
Følgende Anmodning til Hr. Etatsraad Borgmester Ridder Steenfeldt i Helsingør læses i Kbhvnspst. "Da Hr. Etatsraaden i Dag aflagde Taksigelse til de Tilstædeværende i Valgforsamlingssalen for det paa Dem faldne Valg til Deputeret, betiente De Dem, iblandt Andet, af de Udtryk: "Jeg veed, at man har brugt nædle Machinationer for at forhindre mit Valg." Man tør vel antage, at disse Ord ikke ere sagte uden foregaaende Eftertanke, uden al Hensigt. Flere af de mange Valgberettigede, som ikke stemmede til Fordeel for Hr. Etatsraaden, formene, at hine Udtryk uædle Machinationer", høiligen kunne behøve Forklaring, og man opfordrer derfor Etatsraaden til at afgive en saadan. Helsingør, den 17de Septbr. 1834."¬
Viborger Samler, 1834-09-26
J Ribe blev valgt til Deputeret for Stænderforsamlingen Hr. Sagfører Ole Hostrup og til Suppleant Hr. Casserer Warming. - J Svendborg Hr. Agent L. P. Voigt, til Deputeret og Hr. Kjøbmand P. Jacobsen til Suppleant.
Viborger Samler, 1834-09-26
Qvartals-Coursen for October, Novbr. og December Maaneder 1834 er uforandret den samme som forrige Qvartal.
Viborger Samler, 1834-09-26
Copulerede i Horsens den 19de Septbr.: Hr. Ritmester O. S. v. Kjær, Told- og Consumtionskasserer i Corsøer, og Frøken Bibow. Redigeret af E. Nerenst, trykt og forlagt af N. P. Dons.
Viborger Samler, 1834-09-28
62de Aargang. Søndagen den 28de September 1834. Den til Forsendelse. med Brevposterne. Kongelig privilegerede. Viborger VERTISSEMENTSSERTIAMERTISSESSISTISSEMERESSE
Viborger Samler, 1834-09-28
Udenlandske Efterretninger. The Times indeholde en Skrivelse fra Nauplion af 24de Aug., ifølge hvilken en Opstand er udbrudt i Arkadien og Messenien. En Coureer overbragte Regjeringen Efterretning om, at 2500 Mand under Mitras Plaputas og en Neven af Kolokothron havde besat Staden Arkadia og gjort alle Autoriteterne til Fanger. Den just fra Rusland over München tilbagevendte Kalergi blev hæftet, fordi han skulde have uddeelt Penge blandt Palikarerne; fremdeles Chokris, Nikitas, Koligno (Kolokothrons yngste Søn), Balsamali, Andreas Metaxas og endnu mange Andre, og "Forløseren paastaaer, at man har fundet 20,000 Piastre hos en af dem. Mitras Ploputas kalder sig i sine Proclamationer Kongerigets Statholder. Hadschi Christos, Delizauni og Londos bleve i største Hast udsendte imod ham, og da de ikke vore stærke nok, fik Tatrakos Befaling at recrutere i Mistra. Grivas sammendrog 500 rumeliotiske Palitarer i Nauplion, der Jntet heller ønskede, end at maale sig med Morcoterne. Generalerne Schmalz og Katzakos sloge Rebellerne ved Kalamata. Disse droge sig tilbage til Klosteret Jthome, hvor de opsloge deres Hovedqvarteer. Hadschi Christos leverede Rebellen Kondowunisitos en Træfning ved Andricena og fratog ham 60 Fanger; de Dødes Antal er ikke bekjendt. Man haabede en snarlig Undertrykkelse af Opstanden, da Rebellerne aftoge og Regjeringstropperne tiltoge i Antal. J Tripoliza var oprettet en Krigsret under Oberst Gordon. – Jfølge en Beretning fra Nauplion af 26de August fremstiller Tre Courier Opstanden som meget betænkeligere og som en almindelig Rebellion, der muligen kunde blive forlig for Regjeringen. ALERESSISSE -
Viborger Samler, 1834-09-28
Breve fra Alexandria af 20de Aug, i Times tale. om et aabenbart Brud og en nærforestaaende Fornyelse af Fjendtlighederne mellem Sultanen og Mehemed Ali, hvilken Sidste skal være belavet paa det Værste, og have erklæret, at han, hvis Sultanen, angreb ham uden al Grund, vilde, med eller uden sine Forbundsfællers Bistand, erklære sig uafhængig og selv overtage Commandoen over sin Flaade. Ligeledes hedder det, at Frankrigs og Englands Gesandter havde paa Sultanens Note desangaaende erklæret, at deres Hoffer ikke fandt sig foranledigede til nogen Jntervention i denne Sag. – Som en Stadfæstelse paa denne Efterretning ville vi anføre en Skrivelse fra Constantinopel af 26de August i Allg. Zeit., hvori det hedder, at Mehemed Ali har med et høist ubetydeligt Følge indskibet sig i Jaffa og er i en meget nedslaaet Stemning ankommen til Alexandria den 2den Aug., hvor han har givet befaling til, at alle disponible Tropper skulle overføres til Syrien, for at sætte Jbrahims Hær i den Forfatning, at han, der ligger farligt syg i St. Jean d'Acre, strax efter sin Helbredelse kan gaae offensivt frem og bringe de endnu gjenstridige Syriere til Lydighed. Tillige har Mehemed Ali udskrevet en Recrutering, der overgaaer alle hidtilværende. Denne Efterretning er et ordret Udtog af en Skrivelse fra en Consularagent i Alexandria til en fremmed Mission.
Viborger Samler, 1834-09-28
Pesten har udbredt sig fra Constantinopel til Adrianopel, ja endog til Stæderne mellem Balkan og Donau.
Viborger Samler, 1834-09-28
Grev Grey ventes i Vinter til Paris.
Viborger Samler, 1834-09-28
Ved Efterretningen om, at forskjellige spanske Carlistchefs ere undkomne fra de franske Depots, og have viist sig i Catalonien, hvor de have forsøgt at inforgere Landet, udstædte Generalcapitainen Lander den 3die Septbr. en Proclamation, hvori Enhver, der maatte tage imod disse "Banditer, eller ikke angive deres Opholdsted, naar han kjendte det, eller maatte forstrække dem med Penge, trues med øieblikkelig Dødsstraf, hvorhos tilligemed de verdslige Autoriteter tillige Geistligheden forpligtes til, af alle Kræfter at medvirke til at faae fat paa hine Banditer.
Viborger Samler, 1834-09-28
En Englænder, Capitain Henry, har overtaget Commandoen over den spanske Escadre.
Viborger Samler, 1834-09-28
Skibet Peting, Skipper Mulder, fra Antwerpen med en Ladning Bomuld, Sukker og Sapantræbestemt til Hamborg, strandede den 13de Septbr. ved Texel og sloges i Stykker. Skipperen, hans Datter og Styrmanden omkom, Kokken frelste sig ved at svømme.
Viborger Samler, 1834-09-28
Jndenlandske Efterretninger. Siden vor sidste Beretning er ikke forefaldet noget mærkeligt i Kornhandelen. Alt var stille. Af nyt Byg solgtes enkelte Partier til de nedenfor noteerte Priser, frit ombord i Provindserne. J de andre Sorter derimod finde vi ikke at være foretaget noget. Ny Hvede, bedste Sort, er i Kbhavn betalt med 4 Rbd. 32 s.; gammel, fra middel til god middel, med 3 Rbd. 6480 s. Rug, gammel 3 Rbd. a 3 Rbd. 64 s., ny 4 Rbd. Byg, rad. nyt, at levere i October, 2 Rbd. 48 s.; brad, nyt, at levere i October, 2 Rbd. 16 s. (Holst.)
Viborger Samler, 1834-09-28
For Jtzehoe og Kellinghusen blev den 16 d. Over og Landrets=Advocat Lock valgt til Deputeret med 151 og Politiemester v. Eggers til Suppleant med 103 Stemmer. Næste Dags Aften bragte deres Venner dem, med Fakkeltog og ledsaget af et Musiccorps en Lykønskning uden for deres Bopæle.
Viborger Samler, 1834-09-28
Af de endnu bekjendte Valg i Hertugdømmerne ere Følgende: J Rendsborg er deput. Borger Kjøbmand Paar valgt til Deputeret med 135 Stemmer og Agent, Senator Koch til Suppleant med 115 Stemmer; i Glückstadt, Over- og Landrets=Advocat v. Prangen til Deputeret og Brændeviinsbrænder Rohde til Suppleant; i Heide og Meldorf, Landsfuldmægtig Peters til Deputeret med 98 og Landsecretair Ottens til Suppleant med 77 Stemmer; i Tøndern, Dig greve Nissen til Deputeret og Kjøbmand Petersen til Suppleant; i Ærøeskjøbing, A. J. Steen i Store Rise til Deputeret med 124 og Stadsecretair I. C. Klestrup til Suppleant med 118 Stemmer; i Sønderborg, Senator Heide til Deputeret og Etatsraad Manthey til Suppleant; i Segeberg og Oldesloe, Kjøbmand Schuder i Oldesløe til Deputeret og Senator Westphal i Segeberg til Suppleant; i Neustadt og Helliggenhafen, Kjøbmand Lorenzen i Kiel til Deputeret og Kjøbmand Faesch sammesteds til Suppleant. I Heide havde Pastor Harms efter de Valgte de fleste Stemmer, nemlig 71. J Sønderborg havde Kjøbmand Ch. Petersen frabedet sig det paa ham faldne Valg til Deputeret.
Viborger Samler, 1834-09-28
Under "Jndsendt læses i den Vestkjællandske Avis angaaende Raad mod Cholera, Følgende: "Skulde det i offentlige Blade fortalte Tilfælde, at et opkommet Tordenveir i Aaret 1831 over og ved Lemberg i Østerrigsk Polen, bragte alle Cholerasyge der en pludselig Lindring og Bedring; at en Lynstraale, der slog ned ved en Seng, hvori en cholerasyg Degn fra Kongelf i Sverrig laae, virkede saaledes paa ham, at han strax begyndte at komme sig, være en Sandhed, kunde man da ikke deraf uddrage den Slutning, at Electrisering er det Middel, der vil tjene som Værnemiddel mod Sygdommens Udbrud, og helbrede den, naar den er udbrudt. Skulde den Omstændighed, at Egne, hvor der ere ildsprudende Bjerge, ere blevne forskaanede for den, ikke afgive et Beviis for, at Electrisering er et Antidot mod den. Jndsenderen er tilbøielig til at troe det, og ønskede, at denne hans Hypothese maatte værdiges deres Opmærksomhed, som det paaligger, at sørge for Menneskets Sundhed og Helbred. Der gives ofte Vink fra Forsynet, som, naar de paaagtes og følges, kunde lede til de meest heldbringende Opdagelser." –
Viborger Samler, 1834-09-28
Udgiveren Hr. Pastor Ridder Bastholm tilføier følgende Efterskrivt: "Forfatteren af dette Stykke er en Læge i Hovedstaden. Han skriver mig til i et medfølgende Brev, at han troer at Cholera fremkommer af Jorduddunstninger, fornemmelig electriske. Dette er ogsaa den berømte Huselands Mening, og det er tillige min Mening, ja endog Overbeviisning; og er grundet i mine Observationer. Jeg tilføier dertil den Formodning, men det kun en Formodning, at naar vi faae en rigtig haard Vinter, saa hører Cholera op i Europa; thi saa er det overvættes eller overflødige Varmestof i Jorden trukket ud af den og møder ikke Solens Straaler, og jeg holder det for sandsynligt, at en saadan Vinter forestaaer, i det mindste ønsker jeg det." Natten til den 15de Septbr. indstrandede paa Har boere Strand, Thisted Tolddistrict, Barkskibet Margareth, Skipper H. Macleann, fra Sunderland med Steenkul bestemt til St. Petersborg. Mandskabet er bjerget.
Viborger Samler, 1834-09-28
Døde. Kjøbenhavn: Overgraver ved Trinitatis Kirke, Christian Selstrup, 46 Aar, kgl. Copiist Rasmus Jbsen, 24 Aar; Christine Marie Pemperton, f. Omoth; Lieutenant og Portcontrolleur Rebling; Anna Maria Borgen, f. Zimmermann, 26 Aar; fordenv. Jnspecteur ved det kgl. Frederikshospital M. Hansen, 69 Aar. - Søllerød, Forhenværende Materialforvalter ved Kbhvns Fæstning, Ditleff Stollen. – Jægersborg: Regiments-Dyrlæge ved Husarerne, Joh. Fr. Wilh. Feldmann, 57 Aar. - Slagelse: Jacob Arboe, 65 Aar. - Hallagermagle: Søren Munk, 54 Aar. - Odense: Enke efter Amtsprovst Holm i Sandager Johanne West. – Nyborg: Jsabelle Heitmann, f. Clausen, 43 Aar. - Skipper Peder Steensen af Stige. (Han blev i Stormen den 28de August af Seilet kastet overbord i Nordsøen fra den Jagt, han førte.) – Horsens, Kammerherreinde Sophie Charlotte Lillienskjold, f. Heltzen, 81 Aar. - Hals: Enkefru Marie Kirstine Borup, f. Thygesen, 66 Aar. - Corsøer: Enkemadame M. Langballe, f. Paulsen.
Viborger Samler, 1834-09-28
(Jndsendt). Til Resultatet af det her stedfundne Valgmøde, ifølge hvilket Hr. Landsoverretsprocurator Otterstrøm valgtes til Deputeret med 56 Stemmer og Hr. Landsoverretsprocurator Møller til Suppleant med 46 Stemmer, troer Jndsenderen, med Grund at kunne lykønske saavel Stændernes Forsamling, som Byen, der bliver repræsenteret. Den almene Stemme havde alt i Forveien tilstrækkeligen betegnet disse 2de, for Retskaffenhed og Duelighed lige agtede, Mænd som de i enhver Henseende meest qualificerede til Valget, og ved Udfaldet af denne hæderlige Concurrence maa man kun beklage, at Forsamlingen ikke tillige kan have i sin Midte en saadan Mand, som Hr. Møller, der ved sin mangeaarige og vidtudstrakte Praxis torde kjende Jylland og dets Fornødenheder, som kun Faa, og afgive en for Landet og Kjøbstæderne lige gavnlig Repræsentant. - Da imidlertid Vælgerne ikke ere bundne til de Valgbare i deres resp. Districter, torde det vel endnu være muligt, at en Mand, som Hr. Møller - hvis grundige Jndsigt i Communalvæsenet og andre Statsbestyrelsens Greene er hentet fra en mangeaarig Erfaring, og hvis ubestikkelige Retskaffenhed og særdeles liberale Grundsætninger ere noksom bekjendte - vel endnu kunde blive valgt for et andet District, og hans sjeldne Jndsigter saaledes komme Fædrelandet til Nytte. 2 1/4 Lassenteressanteraarsa¬
Viborger Samler, 1834-09-28
Bekiendtgjørelser. J Overeensstemmelse med Forordningen af 15de Mai 1834, 44 bekjendtgjøres herved, at ved det i Dag for Nørre Jyllands Kjøbstæders 4de Valgdistriet afholdte Valgmøde er Landsoverrets=Procurator Otterstrom udvalgt til Deputeret og Landsoverrets=Procurator Møller til Suppleant. Viborg Stiftamthuus d. 26de Septbr. 1834.
Viborger Samler, 1834-09-28
Paa Apotheket i Viborg kan faaes: Fineste Vanille-Chocolade 4 Mk. 8 s. pr. Pd. Dito Dito 3 – 8 – – Fiin Fineste Kryder. Dito 3 – . - - Bagger. P. Chr. Deichmanns & Comp. Chocolade Oplag hos Chr. F. Friis er atter bleven forsynet med god Chocolade til de sædvanlige billige Priser. Viborg den 25de Septbr. 1834. Rode Vine. Choteau-Loffite. Dito Margouæ Dito de Fe Port Viin.
Viborger Samler, 1834-09-28
St. Julien. Margus No. 1. Dito No. 2. Haut-Brion. St. Emilion. Medor No. 1. Dito No. 2. Hvide Vine.
Viborger Samler, 1834-09-28
Champagne. Madeird. Rinskviin. Gl. Graves No. 1. Dito No. 2. Gl. fransk Viin. Cognac (Londons-Prøve). og Dito (Bordeaux. faaes til billigste Priser hos J. Jensen Viborg, den 18de September 1834. Vinter=Kasketter, Pelleriner, Muffer, Palentiner, Mands Kraver, Peltsstøvler m. m. er arriveret hos D. Philipsen.
Viborger Samler, 1834-09-28
Sirtser, 3/4 Thibets og smale Merinos, Tartaner, blegede Hør= og Hampelærreder af forskjellige Fiinheder, farvede og ufarvede Tvister, m. m. nye hjemkomne Manufacturvare, sælges til muligst billige Priser hos D. Philipsen. En Student ønsker til Novbr. en Huuslærerplads. Nærmere Underretning giver Adjunct Wesenberg i Viborg.
Viborger Samler, 1834-09-28
For 4 Aars Kost, Logie og Underviisning i Uhrmagerkonsten, kan en Dreng, imod Betaling, af 300 Rbd. Sølv, blive antaget hos Undertegnede. Viborg, 16de Septbr. 1834. D. Fog Allernyeste Ariebog 1833, 2det meget forøgede Oplag, udg. af And. K. Kjeldsen, faaes hos Hr. Boghandler Kabell, hvor Subskribtion modtages paa nyeste Dyrlægebog af J. Dahl, der med det første vil udkomme hos bemeldte Kjeldsen.
Viborger Samler, 1834-09-28
Schematisk Papiir. til de befalede Ministerialbøger faaes paa Bogtrykkeriet i Viborg.
Viborger Samler, 1834-09-28
Gode Spise-Kartofler, a 4 Mk. Tdn., kunne faaes paa Randrup pr. Viborg, naar de der afhentes.
Viborger Samler, 1834-09-28
Fra Himmestrup er bortgaaet en paa Toft-Marked, kjøbt Stud, mærket paa venstre Hofte F. de der om Samme kan give Oplysning bedes behaglig derom at underrette Tolstrup paa Himmestrup.
Viborger Samler, 1834-09-28
En sølvbeslagen Mærskuuspibe blev glemt i min Boutige paa Lund Marked sidst afvigte 2den September, som af Eieren kan modtages hos Undertegnede. M. Holmgaard i Viborg.
Viborger Samler, 1834-09-28
Min Gaard i Vestergade kan underhaanden faaes tilkjøbs eller til Leie. Ligeledes kan 16 1/2 Tdr. Land i Ka dennes Toft faaes til Leie paa flere Aar. J. C. Tetens.
Viborger Samler, 1834-09-28
Nogle Jorder paa denne Byes Mart ere, paa billig Vilkaar, strax at faae til Leie. Det nærmere erfares Else Cathrine Nørgaard, sal. Thorup.
Viborger Samler, 1834-09-28
Paa Skanngaard kan faaes et Parti gode Muursteen, hvoraf kan sees Prøver hos Hr. Guldsmed And tier i Viborg. Danstrupbundgaard, beliggende i Gierning Sogn, Houlberg Herred, under Grevskabet Frysenborg, staaende for contribuabelt Hartkorn, Jordskyld 9 Tdr. 5 Skpr. 2 Fdkr. 2 1/2 Alb., med et Areal efter Oxgivende af omtrent 213 Tdr. Land, Ager, Eng, Skov og Hede, hvoraf Agerjorderne ere fortrinlig gode og Engen afgiver, circa 50 Læs Høe aarlig, bliver, efter tagen Bestemmelse under Skiftet efter afdøde Christen Høst Soetmann, opraabt og om muligt ved een eneste Auction bortsolgt paa Gaarden selv Tor dagen den 23de Octbr. førstkommende Kl. 11 Formiddag. Det bemærkes: at Gaarden er en til Grevskabets Feudalgods hørende Selveierbonde- eller Arvefæstegaard, hvoraf svares Landgildeafgivter af Beløb 14 Rbd. 2 Mk. 10 s. Sølv til Lehnsbesidderen som Herligheds-Eier. – Bygningerne ere temmelig gode og indrettede til Beboelse for en honet Familie. – Conditionerne hvorefter Gaarden sælges, kunne i det seneste 8 Dage før Auctionen erholdes til Eftersyn hos den committerede Skifteforvalter Hr. Prokurator Saabye i Snorum og i Stervboegaarden Danstrupbundgaard.
Viborger Samler, 1834-09-28
Grevskabet Frysenborg Birkecontoir i Hammel den 22de Tommesen. Septbr. 1834.
Viborger Samler, 1834-09-28
Som Følge af Bestemmelse under Skiftet efter afgangne Møller Niels Christensen Juul og Vedkommendes Begjæring, blive efternævnte Boet tilhørende Eiendomme, nemlig: en Vandmølle, Bjerre Mølle kaldet, i Tøndering Sogn, staaende for Mølleskylds Hartkorn: 6 Tdr. 7 Skpr. 1 Fdkr. med iværende Qværn og tilliggende Jord af Hartkorn 3 Tdr. 1 Skp., samt en ved Møllen beliggende Avlsgaard med tilliggende Bygninger og Jord af Hartkorn: 2 Tdr. 2 Skpr. 3 Fdkr., saa og det nævnte Hortkorns Anpart Konge- og KirkeKorn Tiende og Kirke-Qvæg-Tiende, samt et Stykke un at ien eret Eng, stillede til Bortsalg ved en Auction, som afholdes paa Raadstuen i Skive Tirsdagen den 14de October førstkommende Formiddag Kl. 10. Conditionerne, blandt hvilke, at endeel af Kjøbesummen, vil kunne forblive indestaaende i Eiendommene, erfares ved Auctionen, hvor de Lysthavende indbydes at møde. Salling Herreders Contoir i Skive den 22de Septem Rosenstand. ber 1834.
Viborger Samler, 1834-09-28
Ved Proclama af Dags Dato, som snarest muligt vil blive læst inden vedkommende Under- og Overret, ere Creditorerne i Boerne efter: 1) forhenværende Overlærer ved Aalborg Cathedralskole, Peter Bonnier, som er død i Lamdahl, NørreKongerslev Sogn, Hellum Herred, Aalborg Amt, 2) Aftægtskone Maren Jensdatter, Enke efter Hans Ollesen i Visborg Sogn og Bye, Hindsted Herred, Aalborg Amt, 3) Fæstegaardmand Jens Jensen af Uhrenholdt, Vis borg Sogn, samme Herred og Amt, indkaldte med 12 Ugers Varsel til at anmelde og beviisliggjøre deres Fordringer for undertegnede Skifteforvalter. Med samme Varsel indkaldes herved Creditorerne efter Steenklyver Hans Christian Christensen, født i Gierding, som er død i en Udflyttergaard fra Skibsted i Skibsted Sogn, Hellum Herred, Aalborg Amt til at anmelde og legitimere deres Krav. Hvilket herved bekjendtgjøres. Hellum Hindsted Herreders Contoir paa Nørgaard pr. Aalborg, den 22de Septbr. 1834. Hvass.
Viborger Samler, 1834-09-28
Creditorer i Dødeboerne efter: 1) Huusmand Christen Jensen Vestergaard og Hustrue Jnger Hansdatter af Aalum, 2) Forhenværende Skovfoged ved Fousingøe, Huusmand Hans Hansen Stærk og Hustrue Karen Madsdatter af Bjerregrav, 3) Tjenestekarl Christen Andersen af Svinding og 4) Tjenestepige Maren Andersdatter af Læsten, indkaldes herved med 12 Ugers Varsel til for mig, som committeret Skifteforvalter, at anmelde og beviisliggjøre deres Fordringer. Foussingøe pr. Randers den 16de September 1834. P. S. Bloch.
Viborger Samler, 1834-09-28
Ved Proclama af Dags Dato som vil vorde læst i vedkommende Over- og Underret, ere Creditorerne i Stervboet efter afdøde Candidatus Chirurgiæ og practiserende Læge Morten Jelstrup af Løgstøer indkaldte til med 12 Ugers Varsel for undertegnede Skifteforvalter at anmelde og beviisliggjøre deres Fordringer, hvilket herved endvidere bekjendtgjøres. Aars-Sleth Herreders samt Løgstøers Birks Contoir i Næsborg den 13de August 1834. Müller.
Viborger Samler, 1834-09-28
Proclama. Creditorene i Dødsboet efter afdøde Pastor Andreas Nicolai Ryge, Sognepræst for Mors Sogn og hans senere afdøde Huustroe Dorthea Elisabeth, født Saabye, af Mou Bye, Flestum Herred, Aalborg Amt, indkaldes herved med 12 Ugers Varsel til at anmelde og beviisliggjøre deres Fordringer for underskrevne Skifteforvalter i Boet. Nibe den 1ste September 1834. Lynge.